সাতক্ষীরার কলারোয়া সীমান্তে কাকডাঙ্গা বিওপি র সদস্যরা অভিযান চালিয়ে ভারতীয় থান কাপড়, শাড়ি ও মসলা উদ্ধার করেছে। তবে উদ্ধারের ঘটনায় বিজিবি সদস্যরা কাউকে আটক করতে পারেনি। কাকডাঙ্গা বিওপি’র সুবেদার সিরাজুল গনি সাংবাদিকদের জানান, তাঁর নেতৃত্বে বিজিবি সদস্যরা মঙ্গলবার রাতে সীমান্তবর্তী গাড়াখালি এলাকা থেকে ভারতীয় থান কাপড়, শাড়ি ও মসলা উদ্ধার করে। উদ্ধারকৃত সকল পণ্যের আনুমানিক মূল্য ২ লাখ ৬৩ হাজার টাকা।